Потым пасля паездкі ўжо ў Барысаве адбылася прынцыповая і адкрытая размова. Выступіў кожны старшыня раённага Савета. Яны расказалі аб зробленым згодна з планам, унеслі канкрэтныя прапановы па паляпшэнні работы, выказвалі свой погляд на існуючыя праблемы. Увогуле шмат цікавага і карыснага напрацавана Саветамі ў раёнах вобласці, ёсць чым падзяліцца з калегамі з іншых рэгіёнаў. Нагадаю, лейтматыў усёй размовы ў Барысаве — неабходна ўзмацніць тлумачальную работу з людзьмі па месцы жыхарства. Зразумела, не забываць і такі інструмент уздзеяння на нядобрасумленных грамадзян, як штрафы, адміністрацыйныя пакаранні... Але парадак і чысціня будуць толькі тады, калі кожны з нас усвядоміць, што навакольнае асяроддзе трэба і берагчы, і ахоўваць.